Execution Dock

Execution Dock (Exekuzio-kaia) Wapping-en, Tamesis ibaiaren ertzean, kokatutako Ingalaterrako exekuzio gune bat zen. Heriotzara kondenatu zituzten piratak, kontrabandistak edo matxinatuak bertan urkatzen zituzten. 1598an dokumentatuta, Execution Dock-eko urkamenduak 1830eko abenduaren 16ra arte jarraitu ziren; data horretan azken urkamendua egin zen.

Leku horretan itsasoan egindako krimen guztiengatik Britainiar Almirantazgoaren jurisdikziopean heriotzara kondenatutakoak exekutatzeko erabiltzen zen. Horregatik, exekuzioak itsasbeheran egiten ziren, lurra amaitzen zen eta itsasoa hasten zen tokian.

Kondenatuek urkatuz exekutatu zituzten. Ondoren, haien gorpuak sokatik zintzilik uzten ziren hiru itsasaldi etorri eta estali arte. Heriotza ziurtatzeko metodo hau John Stow-ek aipatu zuen jada bere A Survey of London, Written in the Year 1598 lanean.[sic] Hirugarren itsasaldi honen ondoren bakarrik deklaratu zituzten ofizialki hilda.

Exekuzio Kaian exekutatutako pirata ospetsuena, zalantzarik gabe, William Kidd kapitaina izan zen, 1701eko maiatzaren 23an urkatua. Bere gorpua, metalezko kaiola batean sartuta, ibaiertzean urkamendi batetik zintzilik utzi zuten denbora luzez, batzuen arabera ia bi urtetik, beste batzuen arabera 20 urtera; han mantentzeko helburua biztanleria heztea zen.

 Erreferentziak 

 Kanpo estekak 

Kategoria:Urkatzea
Kategoria:Tower Hamlets
Kategoria:Pirateria
Kategoria:Ingelesezko hitzak eta esaldiak
Kategoria:Heriotza zigorraren tokiak